পাকুটিয়া জমিদারবাড়ি : নাগরপুর উপজেলা সদর থেকে মাত্র ১৩ কিলোমিটার পূর্বে ধলেশ্বরী নদীর ধারে অবস্থান পাকুটিয়া জমিদারবাড়ির। পাকুটিয়ার তৎকালীন জমিদার বৃন্দাবন চন্দ্র রাধা গোবিন্দ ১৯১৫ সালে ২৪ একর জায়গার উপর এই জমিদারবাড়িটি তৈরি করেন। জনশ্রুতি আছে জমিদার বৃন্দাবনের ৩ ছেলের জন্য তিনটি ভবন তৈরি করেন। ভারত থেকে নদীপথে এর নির্মাণ সামগ্রী ও শ্রমিক এনে এ ভবনগুলো তৈরি করা হয়েছে। সৌন্দর্য ও শৈল্পিকতার বিচারে নাগরপুর জমিদারবাড়ির চেয়ে কোন অংশে কম যায় না এই জমিদারবাড়ি। অপূর্ব কারুকার্য মন্ডিত এ জমিদার বাড়ি ঘুরে দেখলে যে কারো মন ভরে উঠবে। এর সান বাধাঁনো পুকুরঘাট,নাটক ও বাইজীদের নাচের জন্য সুবিশাল নাট্যমন্দির পর্যটকদের মন ভরিয়ে তুলবে।